[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 26.9.2008

COM(2008) 587 τελικό

1 η ΔΗΜΟΣΙΟΝΟΜΙΚΗ ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ EΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

σχετικά με το ΕΥΡΩΠΑΪΚΟ ΓΕΩΡΓΙΚΟ ΤΑΜΕΙΟ ΕΓΓΥΗΣΕΩΝ – ΟΙΚΟΝΟΜΙΚΟ ΕΤΟΣ 2007 – {SEC(2008) 2502 }

ΠΙΝΑΚΑΣ ΠΕΡΙΕΧΟΜΕΝΩΝ

1 η ΔΗΜΟΣΙΟΝΟΜΙΚΗ ΕΚΘΕΣΗ ΤΗΣ ΕΠΙΤΡΟΠΗΣΠΡΟΣ ΤΟ EΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ σχετικά με το ΕΥΡΩΠΑΪΚΟ ΓΕΩΡΓΙΚΟ ΤΑΜΕΙΟ ΕΓΓΥΗΣΕΩΝ– ΟΙΚΟΝΟΜΙΚΟ ΕΤΟΣ 2007 –{SEC(2008) 2502}

1. ΔΙΑΔΙΚΑΣΙΑ ΤΟΥ ΠΡΟΫΠΟΛΟΓΙΣΜΟΥ 4

1.1. Προσχέδιο προϋπολογισμού 2007 4

1.2. Σχέδιο προϋπολογισμού 2007 4

1.3. Διορθωτική επιστολή για το 2007 4

1.4. Έσοδα ειδικού προορισμού του ΕΓΤΕ 4

1.5. Προσωρινά ποσά αναδιάρθρωσης στον τομέα της ζάχαρης 5

1.6. Έγκριση του προϋπολογισμού 2007 5

1.7. Διορθωτικός προϋπολογισμός 7/2007 6

2. ΤΑΜΕΙΑΚΗ ΚΑΤΑΣΤΑΣΗ ΚΑΙ ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ 6

2.1. Διαχείριση των πιστώσεων 6

2.2. Μηνιαίες πληρωμές 7

3. ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ ΕΓΤΕ ΤΟΥ 2007 8

4. ΣΧΟΛΙΑ ΓΙΑ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ ΓΕΩΡΓΙΑΣ ΤΟΥ 20078

5. ΣΧΟΛΙΑ ΓΙΑ ΤΗΝ ΕΚΤΕΛΕΣΗ ΤΟΥ ΛΟΓΑΡΙΑΣΜΟΥ ΕΣΟΔΩΝ ΕΙΔΙΚΟΥ ΠΡΟΟΡΙΣΜΟΥ 10

6. ΣΧΟΛΙΑ ΓΙΑ ΤΗΝ ΑΠΟΡΡΟΦΗΣΗ ΚΟΝΔΥΛΙΩΝ ΤΟΥ ΤΑΜΕΙΟΥ ΑΝΑΔΙΑΡΘΡΩΣΗΣ ΣΤΟΝ ΤΟΜΕΑ ΤΗΣ ΖΑΧΑΡΗΣ 10

7. ΚΑΤΑΝΟΜΗ ΑΝΑ ΤΥΠΟ ΔΑΠΑΝΩΝ 11

παραρτημα 1 παραρτημα 2 παραρτημα 3 παραρτημα 4 παραρτημα 5 παραρτημα 6 | Διαδικασια προϋπολογισμου για το ΕΓΤΕ 2007 πιστωσεισ αναληψεων υποχρεωσεων Ποσοστό του προϋπολογισμού του ΕΓΤΠΕ-τμημα εγγυησεων κατά την περιοδο 2002–2007 Αναλυση της εκτελεσησ του προϋπολογισμου 2007 Αναλυση της εκτελεσησ των εσοδων ειδικου προορισμου 2007 δαπανεσ του ΕΓΤΕ για το 2007 ανα αρθρο και ανα κρατοσ μελοσ Εξέλιξη της κατανομησ των δαπανων του ΕΓΤΠΕ-τμημα εγγυησεων κατά την περιοδο 2002–2007 |

Σημείωση: Η παρούσα έκθεση συνοδεύεται από ένα έγγραφο εργασίας των υπηρεσιών της Επιτροπής. Το πλήρες κείμενο του εγγράφου εργασίας (στα αγγλικά) και οι συνημμένοι πίνακες (στην αγγλική γλώσσα) θα δημοσιευθούν στο δικτυακό τόπο Europa της ΓΔ Γεωργίας. |

ΔΙΑΔΙΚΑΣΙΑ ΤΟΥ ΠΡΟΫΠΟΛΟΓΙΣΜΟΥ[1]

Προσχέδιο προϋπολογισμού 2007[2]

Το προσχέδιο προϋπολογισμού 2007 εγκρίθηκε από την Επιτροπή και προτάθηκε στην αρμόδια για τον προϋπολογισμό αρχή τον Απρίλιο του 2006. Οι πιστώσεις αναλήψεων υποχρεώσεων που προτάθηκαν για το Ευρωπαϊκό Γεωργικό Ταμείο Εγγυήσεων, θέση του προϋπολογισμού 2, ανήλθαν συνολικά σε 43.684,0 εκατομμύρια ευρώ.

Σχέδιο προϋπολογισμού 2007

Τον Ιούλιο του 2006 το Συμβούλιο[3] ενέκρινε το σχέδιο προϋπολογισμού του 2007. Οι πιστώσεις του ΕΓΤΕ μειώθηκαν κατά 730,0 εκατομμύρια ευρώ σε σύγκριση με το προσχέδιο προϋπολογισμού.

Διορθωτική επιστολή για το 2007

Στα τέλη Οκτωβρίου του 2006 η Επιτροπή ενέκρινε τη διορθωτική επιστολή αριθ. 3 σχετικά με το προσχέδιο προϋπολογισμού 2007, καθορίζοντας το ύψος των πιστώσεων για το ΕΓΤΕ σε 42.832,3 εκατομμύρια ευρώ, ποσό που ήταν μικρότερο κατά 851,7 εκατομμύρια ευρώ σε σύγκριση με το ποσό που προέβλεπε το προσχέδιο προϋπολογισμού.

Έσοδα ειδικού προορισμού του ΕΓΤΕ[4]

Με βάση τις διατάξεις του άρθρου 34 του κανονισμού (ΕΚ) αριθ. 1290/2005 με αντικείμενο τη χρηματοδότηση της νέας ΚΓΠ, τα έσοδα που προέρχονται από δημοσιονομικές διορθώσεις στο πλαίσιο αποφάσεων εκκαθάρισης ως προς τη συμμόρφωση, από παρατυπίες και από την εισφορά επί του γάλακτος θεωρούνται ως έσοδα ειδικού προορισμού που διατίθενται για τη χρηματοδότηση των δαπανών του ΕΓΤΕ. Τη χρονική στιγμή της κατάρτισης του προϋπολογισμού 2007, έγινε εκτίμηση των ανωτέρω εσόδων, ύψους 987,0 εκατομμυρίων ευρώ, και το κατ’ εκτίμηση ποσό λήφθηκε υπόψη όταν η αρμόδια για τον προϋπολογισμό αρχή ενέκρινε τις πιστώσεις του προϋπολογισμού 2007. Συγκεκριμένα:

- τα έσοδα από την εισφορά επί του γάλακτος εκτιμήθηκαν σε 349,0 εκατομμύρια ευρώ και λήφθηκαν υπόψη με τη μείωση των πιστώσεων που ζητήθηκαν για τον τομέα του γάλακτος και των γαλακτοκομικών προϊόντων, στον οποίο η αρμόδια για τον προϋπολογισμό αρχή χορήγησε ποσό 587,0 εκατομμυρίων ευρώ·

- τα έσοδα από τις διορθώσεις στο πλαίσιο αποφάσεων εκκαθάρισης ως προς τη συμμόρφωση και από παρατυπίες εκτιμήθηκαν σε 568,0 εκατομμύρια ευρώ και 70,0 εκατομμύρια ευρώ αντίστοιχα. Το συνολικό ποσό των 638,0 εκατομμυρίων ευρώ λήφθηκε υπόψη με τη μείωση των πιστώσεων που ζητήθηκαν για το καθεστώς ενιαίας ενίσχυσης, στο οποίο η αρμόδια για τον προϋπολογισμό αρχή χορήγησε ποσό 27.918,0 εκατομμυρίων ευρώ.

Σύμφωνα με τους κανόνες, τα εν λόγω έσοδα μπορούν να χρησιμοποιηθούν, εν όλω ή εν μέρει, για να καλύψουν τη χρηματοδότηση των δαπανών του ΕΓΤΕ εάν οι πιστώσεις του προϋπολογισμού που χορηγούνται από την αρμόδια για τον προϋπολογισμό αρχή δεν φθάνουν για να χρηματοδοτήσουν τις πραγματοποιούμενες δαπάνες από τα κράτη μέλη. Σε περίπτωση που δεν χρησιμοποιείται το σύνολο ή μέρος των ανωτέρω εσόδων, τότε το ποσό αυτό μεταφέρεται αυτόματα στην επόμενη χρήση.

Προσωρινά ποσά αναδιάρθρωσης στον τομέα της ζάχαρης[5]

Τα προσωρινά ποσά αναδιάρθρωσης στον τομέα της ζάχαρης τυγχάνουν μεταχείρισης ως έσοδα ειδικού προορισμού με σκοπό τη χρηματοδότηση της ενίσχυσης στην αναδιάρθρωση του τομέα της ζάχαρης και άλλων ενισχύσεων που προβλέπονται στο ταμείο αναδιάρθρωσης. Για την περίοδο εμπορίας 2006/07, τα ανωτέρω ποσά αφορούν τις ποσοτικές ποσοστώσεις ζάχαρης, σιροπιού ινσουλίνης και ισογλυκόζης που ευρίσκονται στην κατοχή εμπορευόμενων και πρόκειται να καταβληθούν από τα κράτη μέλη στο Ταμείο σε δύο δόσεις, με αντίστοιχες προθεσμίες τις 31 Μαρτίου και τις 30 Νοεμβρίου. Τα έσοδα ειδικού προορισμού στο πλαίσιο του εν λόγω ταμείου υπολογίσθηκαν κατ’ εκτίμηση σε 1.259,0 εκατομμύρια ευρώ.

Έγκριση του προϋπολογισμού 2007

Στη σύνοδο ολομέλειας τον Δεκέμβριο του 2006 το Ευρωπαϊκό Κοινοβούλιο ενέκρινε τον προϋπολογισμό 2007, σύμφωνα με τα ποσά που προτάθηκαν στη δεύτερη ανάγνωση του Συμβουλίου. Οι πιστώσεις για το ΕΓΤΕ, θέση του προϋπολογισμού 2, ανήλθαν σε 42.711,7 εκατομμύρια ευρώ[6].

Οι αρχικά διαθέσιμες πιστώσεις αναλήψεων υποχρεώσεων και πιστώσεις πληρωμών για το ΕΓΤΕ ανέρχονταν σε 42.711,7 εκατομμύρια ευρώ και 42.435,6 εκατομμύρια ευρώ αντίστοιχα. Για τον τομέα πολιτικής 05-γεωργία και ανάπτυξη της υπαίθρου, προβλέφθηκαν πιστώσεις ύψους 5.615,2 εκατομμυρίων ευρώ για παρεμβάσεις στις γεωργικές αγορές και πιστώσεις 36.878,5 εκατομμυρίων ευρώ για άμεσες ενισχύσεις. Επιπλέον, στον προϋπολογισμό 2007 προβλέφθηκαν πιστώσεις ύψους 309,8 εκατομμυρίων ευρώ για τον τομέα πολιτικής 17-κτηνιατρικά και φυτοϋγειονομικά μέτρα και 30,5 εκατομμυρίων ευρώ για τον τομέα πολιτικής 11-αλιεία[7]. Η διαφορά μεταξύ πιστώσεων αναλήψεων υποχρεώσεων και πιστώσεων πληρωμών, ύψους 276,0 εκατομμυρίων ευρώ, οφείλεται στο γεγονός ότι χρησιμοποιούνται διαχωριζόμενες πιστώσεις για τις πληρωμές που διενεργούνται απευθείας από την Επιτροπή για την προώθηση γεωργικών προϊόντων, για πολιτική στρατηγική και μέτρα συντονισμού για τη γεωργία και για κτηνιατρικά και φυτοϋγειονομικά μέτρα.

Διορθωτικός προϋπολογισμός 7/2007

Τον Δεκέμβριο του 2007 η Επιτροπή πρότεινε, και η αρμόδια για τον προϋπολογισμό αρχή δέχθηκε, να γίνει προσαρμογή, μέσω του διορθωτικού προϋπολογισμού 7/2007, των πιστώσεων αναλήψεων υποχρεώσεων και των πιστώσεων πληρωμών του προϋπολογισμού του 2007, ακυρώνοντας το ποσό των 400,0 εκατομμυρίων ευρώ από τις αρχικές πιστώσεις του ΕΓΤΕ, οι οποίες μειώθηκαν κατ’ αυτόν τον τρόπο σε 42.311,7 εκατομμύρια ευρώ. Συγκεκριμένα, με τον διορθωτικό προϋπολογισμό μειώθηκαν οι πιστώσεις του κεφαλαίου 05 02 «παρεμβάσεις στις γεωργικές αγορές» κατά 673,5 εκατομμύρια ευρώ, ενώ αυξήθηκαν οι πιστώσεις του κεφαλαίου 05 03 «άμεσες ενισχύσεις» κατά 188,0 εκατομμύρια ευρώ και του κεφαλαίου 05 07 «έλεγχος των γεωργικών δαπανών» κατά 85,5 εκατομμύρια ευρώ. Στο παράρτημα 3 παρουσιάζονται οι τελικά διαθέσιμες πιστώσεις. Το ποσό της υστέρησης απορρόφησης κονδυλίων περιορίσθηκε σε 191,9 εκατομμύρια ευρώ (0,5%).

Το ποσοστό του τελικού προϋπολογισμού του ΕΓΤΕ (πιστώσεις αναλήψεων υποχρεώσεων) στο συνολικό προϋπολογισμό της ΕΕ κατά την περίοδο 2002-2007 εμφαίνεται στο παράρτημα 2.

ΤΑΜΕΙΑΚΗ ΚΑΤΑΣΤΑΣΗ ΚΑΙ ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ

Διαχείριση των πιστώσεων

Διαθέσιμες πιστώσεις για το οικονομικό έτος 2007

ευρώ |

Τμήμα δαπανών του προϋπολογισμού | Πιστώσεις αναλήψεων υποχρεώσεων | Πιστώσεις πληρωμών |

1. Αρχικές πιστώσεις για το ΕΓΤΕ | 42 711 661 000,00 | 43 875 641 756,00 |

2. Διορθωτικός προϋπολογισμός | -400 000 000,00 | -400 000 000,00 |

3. Τελικές πιστώσεις για το ΕΓΤΕ, εκ των οποίων: | 42 311 661 000,00 | 43 475 641 756,00 |

3α. Πιστώσεις από κοινού διαχείρισης (εκτός ΜΜΑΑ (1) ΕΕ-10) | 41 908 432 000,00 | 41 908 432 000,00 |

3β. Πιστώσεις άμεσων δαπανών | 403 229 000,00 | 127 209 756,00 |

3γ. Πιστώσεις ΜΜΑΑ ΕΕ-10 | 0,00 | 1 440 000 000,00 |

(1) μεταβατικό μέσο αγροτικής ανάπτυξης για την ΕΕ-10

Εκτέλεση διαθέσιμων πιστώσεων για το οικονομικό έτος 2007

Στον πίνακα που ακολουθεί περιγράφεται αναλυτικά η εκτέλεση του προϋπολογισμού το 2007:

ευρώ |

Εκτέλεση | Εκτέλεση πιστώσεων αναλήψεων υποχρεώσεων | Εκτέλεση πιστώσεων πληρωμών |

Από κοινού διαχείριση (εκτός ΜΜΑΑ ΕΕ-10) (1): | 42 335 567 108,49 | 42 335 567 108,49 |

Άμεσες δαπάνες | 336 739 778,86 | 78 872 905,36 |

ΜΜΑΑ ΕΕ-10 | 0,00 | 1 298 701 347,00 |

Σύνολο (συμπεριλαμβανομένου Ταμείου αναδιάρθρωσης τομέα ζάχαρης) | 42 672 306 887,35 | 43 713 141 360,85 |

Ταμείο αναδιάρθρωσης τομέα ζάχαρης | 551 435 562,68 | 551 435 562,68 |

Σύνολο (εκτός Ταμείου αναδιάρθρωσης τομέα ζάχαρης) | 42 120 871 324,67 | 43 161 705 798,17 |

(1) Δεσμευθέντα ποσά. Αναλήψεις υποχρεώσεων και πληρωμές μείον έσοδα ειδικού προορισμού: 39 887 650 082,38 ευρώ.

Για το οικονομικό έτος 2007, η εκτέλεση των πιστώσεων αναλήψεων υποχρεώσεων ανήλθε σε 42.672.306.887,35 ευρώ και η εκτέλεση των πιστώσεων πληρωμών ανήλθε σε 43.713.141.360,85 ευρώ.

Αυτόματες μεταφορές από το 2006

ευρώ |

Μεταφορές από το 2006 στο 2007 | Πιστώσεις αναλήψεων υποχρεώσεων | Αποδεσμεύσεις πιστώσεων | Πληρωμές | Ακυρωθείσες πιστώσεις |

Μεταφερθείσες πιστώσεις | 265 366 752,43 | 3 917 107,82 | 206 772 710,88 | 54 676 933,73 |

Οι αυτόματες μεταφορές από το 2006 στο 2007 αφορούσαν μόνον άμεσες δαπάνες για μη διαχωριζόμενες πιστώσεις. Όπως φαίνεται στον ανωτέρω πίνακα, μεταφέρθηκε ποσό 265,4 εκατομμυρίων ευρώ από το 2006 στο 2007. Το 2007 αποδεσμεύθηκε από τις μεταφερθείσες πιστώσεις ποσό 3,9 εκατομμυρίων ευρώ. Οι πληρωμές ανήλθαν σε 206,8 εκατομμύρια ευρώ και οι ακυρωθείσες πιστώσεις ανήλθαν συνολικά σε 54,7 εκατομμύρια ευρώ.

Μηνιαίες πληρωμές

Μηνιαίες πληρωμές προς τα κράτη μέλη

Μηνιαίες πληρωμές με βάση τις προβλεπόμενες δαπάνες

Ο κανονισμός (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής[8] ορίζει στο άρθρο 15 ότι «οι μηνιαίες πληρωμές εκτελούνται από την Επιτροπή για τις δαπάνες που πραγματοποίησαν οι διαπιστευμένοι οργανισμοί πληρωμών των κρατών μελών στη διάρκεια του μήνα αναφοράς». Οι μηνιαίες πληρωμές καταβάλλονται στο κράτος μέλος το αργότερο την τρίτη εργάσιμη ημέρα του μεθεπόμενου μήνα από εκείνον στη διάρκεια του οποίου πραγματοποιήθηκαν οι δαπάνες.

Οι μηνιαίες πληρωμές αποτελούν επιστροφή καθαρών δαπανών (μετά την αφαίρεση των εσόδων) οι οποίες εκτελέσθηκαν ήδη, και διατίθενται βάσει μηνιαίων δηλώσεων που διαβιβάζουν τα κράτη μέλη[9]· η μηνιαία λογιστική καταχώρηση δαπανών και εσόδων υπόκειται σε ελέγχους και διορθώσεις βάσει της αναλυτικής δήλωσης[10]. Επιπλέον, καθίστανται οριστικές μετά τον έλεγχο στα επόμενα οικονομικά έτη, ενόψει των αποφάσεων εκκαθάρισης λογαριασμών.

Οι πληρωμές που καταβλήθηκαν από τα κράτη μέλη από τις 16-10-2006 έως τις 15-10-2007 καλύπτονται από το σύστημα μηνιαίων πληρωμών. Όσον αφορά τις λοιπές πληρωμές, η Επιτροπή εκτελεί άμεσες πληρωμές για περιορισμένο αριθμό μέτρων.

Για το οικονομικό έτος 2007, το συνολικό ποσό των μηνιαίων πληρωμών που πραγματοποιήθηκαν ανήλθε σε 39.887.650.082,38 ευρώ.

Αποφάσεις σχετικά με μηνιαίες πληρωμές το 2007

Κατά τη διάρκεια του οικονομικού έτους 2007, η Επιτροπή έλαβε δώδεκα αποφάσεις σχετικά με μηνιαίες πληρωμές. Μία επιπλέον μηνιαία πληρωμή, για την αναπροσαρμογή των πληρωμών που είχαν ήδη χορηγηθεί για τη συνολική δαπάνη που καταλογίσθηκε στο έτος, εγκρίθηκε τον Δεκέμβριο του 2007. (Για λεπτομέρειες, βλέπε παράρτημα 5 του εγγράφου εργασίας που συνοδεύει την παρούσα έκθεση).

ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ ΕΓΤΕ ΤΟΥ 2007

Το έτος 2007 χαρακτηρίσθηκε από αξιοσημείωτες αυξήσεις των τιμών πολλών γεωργικών προϊόντων τόσο στην ΕΕ όσο και στις παγκόσμιες αγορές. Οι εν λόγω αυξήσεις αφορούν κυρίως τα σιτηρά και τα γαλακτοκομικά προϊόντα. Σε αντίθεση προς την παραγωγή ζωικών προϊόντων, η συνολική παραγωγή φυτικών προϊόντων της ΕΕ μειώθηκε το 2007. Οι εξελίξεις αυτές στις γεωργικές αγορές καθώς και άλλοι παράγοντες επηρέασαν το επίπεδο των δαπανών του ΕΓΤΕ σε ορισμένους τομείς του προϋπολογισμού και είχαν ως αποτέλεσμα σημαντική υστέρηση απορρόφησης των πιστώσεων αναλήψεων υποχρεώσεων.

Η εκτέλεση του προϋπολογισμού ανήλθε σε 42.120,9 εκατομμύρια ευρώ, δηλαδή σε περίπου 98,6 % των αρχικών πιστώσεων. Στο ποσό αυτό περιλαμβάνεται η εκτέλεση των πιστώσεων που αντιστοιχούν στην αλιεία (τομέας πολιτικής 11), ύψους περίπου 25,1 εκατομμυρίων ευρώ, καθώς και των πιστώσεων που αντιστοιχούν στις κτηνιατρικές δαπάνες (τομέας πολιτικής 17), ύψους 260,3 εκατομμυρίων ευρώ. Όσον αφορά τη γεωργία (τομέας πολιτικής 05), οι δαπάνες για παρεμβάσεις στις γεωργικές αγορές ανήλθαν σε 4.867,6 εκατομμύρια ευρώ και οι δαπάνες για άμεσες ενισχύσεις σε 37.044,7 εκατομμύρια ευρώ. Επομένως, η εκτέλεση του προϋπολογισμού ΕΓΤΕ είχε ως αποτέλεσμα υστέρηση απορρόφησης ύψους 591,9 εκατομμυρίων ευρώ, πριν από την έγκριση του διορθωτικού προϋπολογισμού 7/2007. Για λεπτομέρειες, βλέπε παράρτημα 3.

ΣΧΟΛΙΑ ΓΙΑ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ ΓΕΩΡΓΙΑΣ ΤΟΥ 2007

Οι αρχικές πιστώσεις του προϋπολογισμού εμφάνισαν σε μεγάλο βαθμό υστέρηση απορρόφησης για τις παρεμβάσεις στις γεωργικές αγορές, αλλά υπέρβαση απορρόφησης για τις άμεσες ενισχύσεις. Ο συνημμένος πίνακας 3 περιλαμβάνει λεπτομερή στοιχεία σχετικά με την απορρόφηση των πιστώσεων των διάφορων άρθρων του προϋπολογισμού. Οι κυριότεροι λόγοι της υστέρησης ή υπέρβασης απορρόφησης των πιστώσεων όσον αφορά ορισμένα άρθρα του προϋπολογισμού σε σύγκριση με τις αρχικές πιστώσεις παρουσιάζονται συνοπτικά στη συνέχεια:

Σιτηρά

Εξαιρετικά ευνοϊκές εσωτερικές και εξωτερικές συνθήκες επικράτησαν στην αγορά σιτηρών το έτος αυτό, με αποτέλεσμα υψηλότερες τιμές στην εσωτερική και στην παγκόσμια αγορά. Η υποαπορρόφηση οφείλεται στους εξής παράγοντες:

- τα σημαντικά καθαρά κέρδη που πραγματοποιήθηκαν για τον προϋπολογισμό καθώς οι αγορές σιτηρών για δημόσια αποθεματοποίηση υπήρξαν πολύ χαμηλές, ενώ πωλήθηκαν πολύ υψηλές ποσότητες σιτηρών από δημόσια αποθέματα εξασφαλίζοντας υψηλές τιμές· και

- τις χαμηλότερες δαπάνες που πραγματοποιήθηκαν για επιστροφές κατά την εξαγωγή σιτηρών, καθώς οι επιστροφές ορίσθηκαν σε 0 για το μεγαλύτερο μέρος του οικονομικού έτους.

Επιστροφές κατά την εξαγωγή για προϊόντα που δεν περιλαμβάνονται στο παράρτημα 1

Και στον τομέα αυτό οι πολύ ευνοϊκές εσωτερικές και εξωτερικές συνθήκες στις αγορές σιτηρών και γαλακτοκομικών προϊόντων είχαν ως αποτέλεσμα γενική μείωση των επιστροφών κατά την εξαγωγή και επακόλουθες κατώτερες δαπάνες για επιστροφές κατά την εξαγωγή μεταποιημένων γεωργικών προϊόντων. Εξ ου και η υστέρηση απορρόφησης των πιστώσεων του προϋπολογισμού.

Ζάχαρη

Η υπέρβαση απορρόφησης των πιστώσεων του προϋπολογισμού οφείλεται στις αυξημένες δαπάνες επιστροφών κατά την εξαγωγή που πραγματοποίησαν τα κράτη μέλη, καθώς οι ποσότητες ζάχαρης που εξάχθηκαν, τόσο από την ελεύθερη αγορά όσο και από δημόσια αποθέματα, υπήρξαν πολύ υψηλότερες σε σύγκριση με τις προβλεπόμενες στον προϋπολογισμό 2007.

Οπωροκηπευτικά

Η υστέρηση απορρόφησης των πιστώσεων του προϋπολογισμού οφείλεται πρωτίστως στις χαμηλότερες δαπάνες που πραγματοποίησαν τα κράτη μέλη ως αποτέλεσμα των μικρότερων ποσοτήτων τοματών που έλαβαν ενίσχυση μεταποίησης και της χαμηλότερης απορρόφησης επιχειρησιακών κονδυλίων για οργανώσεις παραγωγών σε σύγκριση με τις προβλεπόμενες στον προϋπολογισμό 2007.

Γάλα και γαλακτοκομικά προϊόντα

Οι πολύ ευνοϊκές εσωτερικές και εξωτερικές συνθήκες για τις αγορές γαλακτοκομικών προϊόντων είχαν ως αποτέλεσμα την πραγματοποίηση χαμηλότερων δαπανών από τα κράτη μέλη για επιστροφές κατά την εξαγωγή γαλακτοκομικών προϊόντων, για δημόσια αποθεματοποίηση βουτύρου και για εσωτερικές ενισχύσεις διάθεσης αποκορυφωμένου γάλακτος.

Ωστόσο, η φαινομενική υπεραπορρόφηση των πιστώσεων του προϋπολογισμού είναι τεχνικής φύσης. Οι πιστώσεις του προϋπολογισμού του 2007 που ζητήθηκαν και χορηγήθηκαν από την αρμόδια για τον προϋπολογισμό αρχή για τον συγκεκριμένο τομέα δεν περιλάμβαναν τα έσοδα ειδικού προορισμού και ήταν ουσιαστικά κατώτερες κατά το ποσό αυτό (349,0 εκατομμύρια ευρώ). Αυτός είναι και ο λόγος της υπέρβασης απορρόφησης των πιστώσεων του προϋπολογισμού.

Άμεσες ενισχύσεις

Η υπέρβαση απορρόφησης που προκύπτει από τον δημοσιονομικό πίνακα είναι αποτέλεσμα της ειδικής μεταχείρισης των εσόδων ειδικού προορισμού.

Οι πιστώσεις του προϋπολογισμού 2007 που ζητήθηκαν και χορηγήθηκαν από την αρμόδια για τον προϋπολογισμό αρχή για τον συγκεκριμένο τομέα δεν περιλάμβαναν τα έσοδα ειδικού προορισμού (638,0 εκατομμύρια ευρώ). Επομένως, η ύψους 166,0 εκατομμυρίων ευρώ υπέρβαση απορρόφησης σε σχέση με τον αρχικό προϋπολογισμό καθίσταται υστέρηση απορρόφησης σε σύγκριση με τις ανάγκες (-472,0 εκατομμύρια ευρώ).

ΣΧΟΛΙΑ ΓΙΑ ΤΗΝ ΕΚΤΕΛΕΣΗ ΤΟΥ ΛΟΓΑΡΙΑΣΜΟΥ ΕΣΟΔΩΝ ΕΙΔΙΚΟΥ ΠΡΟΟΡΙΣΜΟΥ

Ο πίνακας στο παράρτημα 4 παρουσιάζει τις λεπτομέρειες της εκτέλεσης του λογαριασμού εσόδων ειδικού προορισμού:

Έσοδα ειδικού προορισμού του ΕΓΤΕ

Κατά τη διάρκεια του δημοσιονομικού έτους 2007, τα κράτη μέλη δήλωσαν έσοδα ειδικού προορισμού για το ΕΓΤΕ ύψους 1.159,5 εκατομμυρίων ευρώ, τα οποία μεταφέρθηκαν στο 2008 για την κάλυψη των αναμενόμενων δημοσιονομικών αναγκών κατά το συγκεκριμένο έτος.

Έσοδα που αφορούν τα προσωρινά ποσά αναδιάρθρωσης στον τομέα της ζάχαρης

Κατά τη διάρκεια του δημοσιονομικού έτους 2007, τα κράτη μέλη μετέφεραν στον λογαριασμό εσόδων ειδικού προορισμού την πρώτη δόση των προσωρινών ποσών αναδιάρθρωσης ύψους περίπου 1.287,2 εκατομμυρίων ευρώ.

ΣΧΟΛΙΑ ΓΙΑ ΤΗΝ ΑΠΟΡΡΟΦΗΣΗ ΚΟΝΔΥΛΙΩΝ ΤΟΥ ΤΑΜΕΙΟΥ ΑΝΑΔΙΑΡΘΡΩΣΗΣ ΣΤΟΝ ΤΟΜΕΑ ΤΗΣ ΖΑΧΑΡΗΣ

Δεν προβλέφθηκαν πιστώσεις αναλήψεων υποχρεώσεων και πιστώσεις πληρωμών στον προϋπολογισμό του 2007 (άρθρο 05 02 16) για το ταμείο αναδιάρθρωσης στον τομέα της ζάχαρης. Πραγματοποιήθηκαν πληρωμές από τα έσοδα ειδικού προορισμού, τα οποία δηλώθηκαν από τα κράτη μέλη ως προσωρινά ποσά αναδιάρθρωσης στον τομέα της ζάχαρης.

Μέρος των αρχικώς εκτιμηθέντων εσόδων ειδικού προορισμού, ύψους 757,0 εκατομμυρίων ευρώ, προοριζόταν για την καταβολή ενισχύσεων στον αναδιαρθρωμένο κλάδο της ζάχαρης, για ενισχύσεις διαφοροποίησης καθώς και για ενισχύσεις προς επιχειρήσεις ραφιναρίσματος ζάχαρης. Ωστόσο, κατά τη διάρκεια του δημοσιονομικού έτους 2007, τα κράτη μέλη κατέβαλαν περίπου 551,4 εκατομμύρια ευρώ για τις εν λόγω ενισχύσεις. Το μη χρησιμοποιηθέν υπόλοιπο από τα εισπραχθέντα έσοδα ειδικού προορισμού ύψους 1.287,2 εκατομμυρίων ευρώ μείον την καταβολή 551,4 εκατομμυρίων ευρώ για τους διάφορους τύπους ενίσχυσης ανήλθε σε 735,8 εκατομμύρια ευρώ και μεταφέρθηκε στο 2008 για τη χρηματοδότηση των πληρωμών των εν λόγω ενισχύσεων που αναμένεται να πραγματοποιηθούν κατά το συγκεκριμένο έτος. Για λεπτομέρειες, βλέπε παράρτημα 4.

ΚΑΤΑΝΟΜΗ ΑΝΑ ΤΥΠΟ ΔΑΠΑΝΩΝ

Οι συνολικές δαπάνες του ΕΓΤΕ ανέρχονται σε 42.120,9 εκατομμύρια ευρώ και μπορούν να κατανεμηθούν στις ακόλουθες κύριες κατηγορίες. Στη συνέχεια, παρατίθενται οι αντίστοιχες δαπάνες μαζί με το ποσοστό που αντιπροσωπεύουν στις συνολικές δαπάνες του ΕΓΤΕ για το 2007:

Επιστροφές κατά την εξαγωγή

Οι δαπάνες για τις επιστροφές κατά την εξαγωγή ανήλθαν σε 1.444,7 εκατομμύρια ευρώ, δηλαδή ποσοστό 3,43% του συνόλου.

Άμεσες ενισχύσεις

Οι δαπάνες στον συγκεκριμένο τομέα ανήλθαν σε 37.045,8 εκατομμύρια ευρώ, δηλαδή ποσοστό 87,95% του συνόλου.

Αποθεματοποίηση

Οι δαπάνες αποθεματοποίησης ανήλθαν σε -106,7 εκατομμύρια ευρώ, δηλαδή ποσοστό -0,25% του συνόλου. Τα κυριότερα προϊόντα που αποθεματοποιήθηκαν ήταν τα σιτηρά, η ζάχαρη και τα οινοπνευματώδη.

Άλλα μέτρα

Οι λοιπές δαπάνες παρέμβασης ανήλθαν σε 3.763,9 εκατομμύρια ευρώ, δηλαδή ποσοστό 8,94% του συνόλου του εν λόγω έτους. Ο τομέας αυτός περιλαμβάνει όλες τις δαπάνες που δεν εμπίπτουν στις προαναφερόμενες κατηγορίες.

Αγροτική ανάπτυξη

Οι δαπάνες για την αγροτική ανάπτυξη που συνδέονται με το τμήμα εγγυήσεων του πρώην ΕΓΤΠΕ ανήλθαν σε -26,8 εκατομμύρια ευρώ, δηλαδή -0,06%.

Η εξέλιξη της κατανομής ανά τύπο δαπανών όσον αφορά την περίοδο 2002-2007 παρουσιάζεται στο παράρτημα 6.

[pic]

[pic]

[pic]

[pic]

[pic]

[pic]

[pic]

[pic]

[pic]

[pic]

[1] Η διαδικασία αυτή παρουσιάζεται στο παράρτημα 1.

[2] Συμπεριλαμβανομένων αποθεματικών.

[3] Πρώτη ανάγνωση.

[4] Τα εν λόγω ποσά δεν εγγράφονται στις γραμμές εσόδων του προϋπολογισμού (άρθρο 670 για τα έσοδα ειδικού προορισμού του ΕΓΤΕ), αλλά αναφέρονται στα σχόλια του προϋπολογισμού για τα συγκεκριμένα άρθρα.

[5] Τα εν λόγω ποσά δεν εγγράφονται στις γραμμές εσόδων του προϋπολογισμού (άρθρο 680 για τα προσωρινά ποσά αναδιάρθρωσης για τον τομέα της ζάχαρης), αλλά αναφέρονται στα σχόλια του προϋπολογισμού για τα συγκεκριμένα άρθρα.

[6] Καθαρό ποσό, συμπεριλαμβανομένης της πρόβλεψης εσόδων ειδικού προορισμού.

[7] Συμπεριλαμβανομένων των αποθεματικών.

[8] ΕΕ L 209, της 11.8.2005, σ. 1.

[9] Οι πληρωμές διαβιβάζονται σε μηνιαία βάση από τα κράτη μέλη με τη δήλωση που υποβάλλεται έως τη 10η ημέρα κάθε μήνα.

[10] Η αναλυτική δήλωση διαβιβάζεται σε μηνιαία βάση από τα κράτη μέλη (σύμφωνα με τον πίνακα 104).